PMIndiaData/PMIndiaSum huggingface dataset:
பதர்பூர்-பரீதாபாத் இடையே மெட்ரோ ரெயில் பாதையை  பிரதமர் துவக்கி வைத்தார்

நம் நாட்டுக்காக உயிர் நீத்த வீரர்கள் மற்றும் முன்னாள் படை வீரர்களுக்கு மதிப்பளிக்க வேண்டியது மிக அவசியம் என்று பிரதமர் திரு. நரேந்திர மோடி கூறியுள்ளார். படைவீரர்களுக்கு அளிக்கப்பட வேண்டிய ஒரே பதவி ஒரே ஓய்வூதியம் என்ற திட்டம் பற்றி மத்திய அரசு அளித்த உறுதிமொழி நிறைவேற்றப்பட்டுள்ளது என்றும் நேற்று இது பற்றிய அறிவிப்பு வெளியானது என்றும் அவர் கூறினார். இத்திட்டத்தை செயல்படுத்துவதன் மூலம் 8000 கோடி முதல் 10000 கோடி ரூபாய் வரை செலவாகும் என்றும், இதற்கு முன்பு இதுபற்றிய மதிப்பீடுகளிலிருந்து இது மிகவும் உயர்ந்துள்ளது என்றும் அவர் தெரிவித்தார். பதர்பூர்-பரீதாபாத் மெட்ரோ ரெயில் பாதையை பரீதாபாத்தில் துவக்கி வைத்தபோது பிரதமர் இதுபற்றி பேசினார். நாட்டின் வளர்ச்சிக்காக மத்திய அரசு எடுக்கும் ஒவ்வொரு முடிவையும் அரசியல் ஆக்குவது வழக்கமாகி விட்டது என்று பிரதமர் அப்போது வருத்தம் தெரிவித்தார். நமது படைவீரர்கள் மற்றும் மக்களை யாரும் தவறான பாதையில் அழைத்துச் செல்லக்கூடாது என்று குறிப்பிட்ட பிரதமர் நாடு முன்னேற்றமடைய வேண்டுமெனில் அரசியல் மட்டுமல்லாது தேசிய அளவிலான கொள்கைகளும் அவசியம் என்று குறிப்பிட்டார். அரியானா மாநிலத்தில் குறிப்பிட்ட அளவு படைவீரர்கள் இருப்பதால் ஒரே பதவி ஒரே ஓய்வூதியம் என்ற திட்டத்தை அறிவித்ததன் வாயிலாக அரியானா மாநிலத்தின் பொருளாதாரம் நன்கு உயரும் என்று பிரதமர் கூறினார். அனைத்து பிரச்சினைகளுக்கும் வளர்ச்சி ஒன்றே தீர்வு என்று குறிப்பிட்ட பிரதமர் இதற்காக மத்திய அரசு அனைத்து நடவடிக்கைகளையும் மேற்கொண்டு வருகிறது என்றும் தெரிவித்தார். பொருளாதாரத்தில் உலக நாடுகள் அனைத்தும் கடினமான நிலையை கடந்து வரும்போது இந்தியாவில் மட்டும் பொருளாதாரம் வலுவான நிலையில் உள்ளது என்று கூறினார். மத்திய அரசும், மாநில அரசுகளும் தோளோடு தோள் இணைந்து செயல்படுவது அவசியம் என்றும் அவர் குறிப்பிட்டார். 2022ஆம் ஆண்டுக்குள் அனைத்து மக்களுக்கும் வீடுகள் கட்டித் தர அரசு உறுதி பூண்டுள்ளது என்றார் அவர். சென்டிரல் தில்லி மெட்ரோ ரெயில் நிலையத்திலிருந்து பரீதாபாத் வரை, அதேபோல் அங்கிருந்து சென்டிரல் தில்லி வரையிலும் மெட்ரோ ரெயிலில் பிரதமர் பயணம் மேற்கொண்டார். பயணத்தின்போது பல்வேறு தரப்பட்ட மக்களோடு குறிப்பாக இளைஞர்களோடு அவர் கலந்துரையாடினார். ••••••
மத்தியப் பிரதேசம் சேஹுரில் நடந்த கிசான் கல்யான் மேளாவில் பிரதமர் உரை.    பிரதம மந்திரி பயிர்க்காப்பீட்டுத் திட்டத்திற்கான விதிமுறைகள் வெளியீடு.

பிரதமர் திரு நரேந்திர மோடி நாளை மத்தியப் பிரதேசத்தில் நடைபெற உள்ள கிசான் கல்யான் மேளாவில் கலந்து கொண்டு, விவசாயத் துறைக்காகவும், விவசாயிகள் நலனுக்காகவும் அரசு அறிவித்துள்ள திட்டங்கள் குறித்து பேச உள்ளார். பயிர் பாதுகாப்புக்காக மத்திய அரசு அறிவித்துள்ள மிகச் சிறந்த திட்டமான பிரதம மந்திரி பயிர்க் காப்பீட்டுத் திட்டத்துக்கான விதிமுறைகளையும் பிரதமர் அறிவிக்கிறார். வரக்கூடிய பயிர் காலத்தில் இத்திட்டம் செயல்பாட்டுக்கு வரும். முன் பருவ (கரீப்) கால பயிர்களுக்கு 2 சதவிகிதமும், (ரபி) பருவ கால பயிர்களுக்கு 1.5 சதவிகிதமும் காப்பீட்டுத் தொகை செலுத்தினால் போதுமானது. வணிக பயிர் மற்றும் தோட்டக்கலை பயிர்களுக்கு ஆண்டுதோறும் 5 சதவிகிதம் காப்பீடு செலுத்த வேண்டும். இத்திட்டத்துக்கான அரசு மானியத்துக்கு உச்சவரம்பு கிடையாது. காப்பீட்டுத் தொகைக்கு உச்சவரம்பு நிர்ணயித்து, அதனால் விவசாயிகளுக்கு குறைந்த தொகை வழங்கப்பட்டு வந்த வழக்கம், நிறுத்தப்பட்டுள்ளது. காப்பீடு செய்த முழுமையான தொகை விவசாயிகளுக்கு வழங்கப்படும். மண் வளப் பாதுகாப்பு அட்டைகள், பயிர் காப்பீடு தொகைகள் ஆகியவற்றையும் பிரதமர் வழங்குவார்.
மூன்று முக்கிய திட்டங்களை அக்டோபர் 24 அன்று குஜராத்தில் பிரதமர் திறந்து வைக்கிறார்

குஜராத்தில் மூன்று முக்கிய திட்டங்களை அக்டோபர் 24 அன்று பிரதமர் திரு நரேந்திர மோடி காணொலி மூலம் திறந்து வைக்கிறார். குஜராத் விவசாயிகளுக்காக 'கிசான் சூர்யோதய் யோஜனா'வை பிரதமர் தொடங்கி வைக்கிறார். யு என் மேத்தா இருதயவியல் மற்றும் ஆராய்ச்சி மையத்துடன் இணைந்த குழந்தைகள் இருதய மருத்துவமனையை பிரதமர் திறந்து வைக்கிறார். தொலைதூர–இருதய மருத்துவத்துக்கான கைபேசி செயலியை அகமதாபாத் சிவில் மருத்துவமனையில் அவர் அறிமுகப்படுத்தி வைக்கிறார். கிர்னாரில் கயிற்றுப்பாதையையும் அவர் திறந்து வைக்கிறார். கிசான் சூர்யோதய் யோஜனா பாசனத்துக்கு பகல் வேளைகளில் மின்சார விநியோகத்தை வழங்குவதற்காக, முதல்வர் திரு விஜய் ருபானி தலைமையிலான குஜராத் அரசு கிசான் சூர்யோதய் யோஜனாவை சமீபத்தில் அறிவித்தது. இத்திட்டத்தின் கீழ் விவசாயிகளுக்கு காலை 5 மணி முதல் 9 மணி வரை மின்சார விநியோகம் கிடைக்கும். இந்தத் திட்டத்தின் கீழ் 2023-ஆம் ஆண்டுக்குள் மின் விநியோக உள்கட்டமைப்பை உருவாக்குவதற்காக ரூ 3,500 கோடி நிதியை மாநில அரசு ஒதுக்கியுள்ளது. மொத்தம் 3490 சர்க்யூட் கிலோமீட்டர்களுக்கு '66-கிலோவாட்' மின் விநியோக வடங்களும், 220 கேவி துணை மின் நிலையங்களும் இத்திட்டத்தின் கீழ் அமைக்கப்படும். 2020-21-ஆம் ஆண்டில் இந்த திட்டத்தில் தாஹோட், பதான், மகிசாகர், பஞ்சமகால், சோட்டா உதேப்பூர், கேடா, தாபி, வல்சத், ஆனந்த் மற்றும் கிர்–சோம்நாத் ஆகியவை இணைக்கப்படும். 2020-23-க்குள் படிப்படியாக இதர மாவட்டங்கள் இணைக்கப்படும். யு என் மேத்தா இருதயவியல் மற்றும் ஆராய்ச்சி மையத்துடன் இணைந்த குழந்தைகள் இருதய மருத்துவமனை யு என் மேத்தா இருதயவியல் மற்றும் ஆராய்ச்சி மையத்துடன் இணைந்த குழந்தைகள் இருதய மருத்துவமனையை பிரதமர் திறந்து வைக்கிறார். தொலைதூர–இருதய மருத்துவத்துக்கான கைபேசி செயலியை அகமதாபாத் சிவில் மருத்துவமனையில் அவர் அறிமுகப்படுத்தி வைக்கிறார். இதன் மூலம் இருதய சிகிச்சைகளுக்கான இந்தியாவின் மிகப்பெரிய மருத்துவமனையாக யு என் மேத்தா இருதயவியல் மற்றும் ஆராய்ச்சி மையம் மாறும். மேலும், உலகத்தரம் வாய்ந்த உள்கட்டமைப்பு மற்றும் மருத்துவ வசதிகளைக் கொண்ட உலகின் குறிப்பிட்ட சில மருத்துவமனைகளில் ஒன்றாகவும் அது உருவாகும். ரூ 470 கோடி செலவில் யு என் மேத்தா இருதயவியல் மற்றும் ஆராய்ச்சி மையம் விரிவுபடுத்தப்படுகிறது. இந்தத் திட்டம் நிறைவடையும் போது, படுக்கைகளின் எண்ணிக்கை 450-இல் இருந்து 1251 ஆக அதிகரிக்கும். நாட்டின் மிகப்பெரிய ஒற்றை பல்நோக்கு இருதயவியல் கல்வி நிலையமாகவும், உலகின் மிகப்பெரிய ஒற்றை பல்நோக்கு இருதயவியல் கல்வி நிலையங்களில் ஒன்றாகவும் இந்த நிறுவனம் உருவாகும். நில நடுக்கத்தை தாங்கும் வலிமையுடனும், நெருப்பை எதிர்த்து போராடும் ஹைட்ரண்ட் அமைப்பு மற்றும் இதர பாதுகாப்பு வசதிகளுடன் இந்த கட்டிடம் உருவாக்கப்பட்டுள்ளது. அறுவை சிகிச்சை அரங்கத்துடன் கூடிய இந்தியாவின் முதல் நடமாடும் முன்னேறிய இருதய தீவிர சிகிச்சை பிரிவு இந்த மையத்தில் இருக்கிறது. சுவாசக் கருவிகள், ஐஏபிப்பி, ஹீமோடையாலிசிஸ், எக்மோ உள்ளிட்ட வசதிகள் இதில் உள்ளன. 14 அறுவை சிகிச்சை அரங்கங்கள், 7 இருதய காத்தெடரைசேஷன் ஆய்வகங்கள் இந்த நிறுவனத்தில் தொடங்கப்படும். கிர்னார் கயிற்றுப்பாதை 2020 அக்டோபர் 24 அன்று கிர்னாரில் கயிற்றுப்பாதையை (ரோப்வே) பிரதமர் திறந்து வைப்பதன் மூலம் சர்வதேச சுற்றுலா வரைபடத்தில் கிர்னார் மீண்டும் முக்கியத்துவம் பெறும். தொடக்கத்தில் ஒரு பெட்டியில் எட்டு நபர்களுக்கான கொள்ளளவுடன் 25-30 பெட்டிகள் இருக்கும். இதன் மூலம் 2.3 கிமீ தூரத்தை வெறும் 7.5 நிமிடங்களில் அடைய முடியும். கிர்னார் மலையை சுற்றியுள்ள பசுமையான அழகை இந்த கயிற்றுப்பாதையில் செல்வதன் மூலம் காண முடியும். —–
ஹங்கேரி நாடாளுமன்ற தேர்தலில் வெற்றி பெற்றுள்ள பிரதமர் விக்டர் ஆர்பனுக்குப் பிரதமர் வாழ்த்து தெரிவித்துள்ளார்

ஹங்கேரி நாடாளுமன்ற தேர்தலில் வெற்றி பெற்றுள்ள பிரதமர் விக்டர் ஆர்பனுக்குப் பிரதமர் திரு.நரேந்திர மோடி வாழ்த்து தெரிவித்துள்ளார். டுவிட்டரில் பிரதமர் கூறியிருப்பதாவது; “ஹங்கேரி நாடாளுமன்ற தேர்தலில் வெற்றி பெற்றுள்ள பிரதமர் விக்டர் ஆர்பனுக்கு வாழ்த்துக்கள். இந்தியா – ஹங்கேரி உறவுகளை நெருக்கமாகவும், நட்பு ரீதியாகவும் மேலும் வலுப்படுத்த உங்களுடன் தொடர்ந்து பணியாற்றுவதை எதிர்நோக்கியிருக்கிறேன்.”
குஜராத் வேலைவாய்ப்பு முகாமில் பிரதமர் ஆற்றிய காணொலி உரையின் முக்கிய அம்சங்கள்

வணக்கம், இந்த வேலைவாய்ப்பு முகாமில் பல்வேறு நிலைகளில் உள்ள வெவ்வேறு பணியிடங்களுக்கான நியமன கடிதங்களைப் பெற்றுள்ளவர்களுக்கு வாழ்த்து. புனித நாளான தந்தேரா அன்று தேசிய அளவில் நாடு முழுவதும் 75,000 விண்ணப்பதாரர்களுக்கு நியமன கடிதங்களை வழங்குவது மகிழ்ச்சியளிக்கிறது. இதேபோன்ற வேலைவாய்ப்பு முகாம்கள் பல்வேறு மாநிலங்களிலும், யூனியன் பிரதேசங்களிலும் நடத்தப்படுகிறது. குஜராத் மாநிலம் விரைவாக முன்னேறி வருகிறது. இத்தகைய துரிதமான நடவடிக்கையை மேற்கொண்ட குஜராத் மாநில முதல்வருக்கும் அவரது குழுவினருக்கும் பாராட்டுகள். அண்மை காலங்களில் குஜராத் மாநிலத்தில் 10,000 இளைஞர்களுக்கு பணி நியமன கடிதங்கள் வழங்கப்பட்டிருப்பதோடு அடுத்த ஓராண்டில் 35,000 இடங்களை நிரப்ப இலக்கு நிர்ணயிக்கப்பட்டுள்ளது. குஜராத்தில் ஏராளமான வேலை வாய்ப்புகளும், சுய வேலை வாய்ப்புகளும் உருவாவதற்கு மாநிலத்தின் புதிய தொழில்துறை கொள்கை தான் முக்கிய காரணம். ஓஜாஸ் போன்ற டிஜிட்டல் தளங்களும், 3 மற்றும் 4-ஆம் நிலை இடங்களுக்கான நேர்காணல் முறை நீக்கமும் பாராட்டுக்குரியன.“அனுபந்தம்” செல்பேசி செயலி மற்றும் வேலை வாய்ப்பு இணையதளம் முதலியவற்றின் வாயிலாக மாநிலத்தில் வேலை தேடுபவர்களும், பணியமர்த்தும் நிறுவனங்களும் சுமூகமாக இணைக்கப்படுகின்றன. அதேபோல குஜராத் அரசுப் பணியாளர் தேர்வாணையத்தின் விரைவான பணி நியமன மாதிரி தேசிய அளவில் பாராட்டப்படுகிறது. இதேபோன்ற வேலைவாய்ப்பு முகாம்கள் வரும் மாதங்களில் தேசிய மற்றும் மாநில அளவுகளில் தொடர்ந்து நடத்தப்படும். 10 லட்சம் வேலை வாய்ப்புகளை வழங்குவதற்காக மத்திய அரசு பணியாற்றி வரும் வேளையில், மாநிலங்களும் யூனியன் பிரதேசங்களும் இந்தப் பிரச்சாரத்தில் இணைவதன் காரணமாக வேலைவாய்ப்பு எண்ணிக்கை குறிப்பிடத்தக்க அளவு உயரும். கடைக் கோடியில் உள்ள நபரையும் பிரச்சாரம் சென்றடைவதையும், அரசு திட்டங்களின் பலன்கள் முழுமையாக நிறைவடைவதையும் இது பெருமளவில் உறுதி செய்யும். 2047-ஆம் ஆண்டிற்குள் வளர்ந்த நாடாக முன்னேறும் இந்தியாவின் உறுதிபாட்டில் இளைஞர்களின் முக்கிய பங்களிப்பு மிகவும் முக்கியமானதாகும். சமூகத்திற்கும், நாட்டிற்குமான உங்களது கடமையை நீங்கள் நிறைவேற்ற வேண்டும். வேலை கிடைப்பதை தங்கள் முன்னேற்றத்தின் இலக்காகக் கொண்டிராமல் இளைஞர்கள் தொடர்ந்து கற்றுக் கொண்டு, திறன் பெற வேண்டும். இதன் மூலம் உங்களுக்கு பல்வேறு வாய்ப்புகள் அளிக்கப்படுகின்றன. உங்கள் வேலையை முழு அர்ப்பணிப்புடன் நீங்கள் செய்யும் போது வார்த்தைகளால் விவரிக்க முடியாத திருப்தி உங்களுக்கு ஏற்படுவதோடு வளர்ச்சி மற்றும் முன்னேற்றத்திற்கான பாதையும் வகுக்கப்படும். நன்றி!
தேர்வுக்கு தயாராவோம் நிகழ்ச்சி குறித்து 9-ம் வகுப்பு மாணவி இஷிடாவின் ஓவியத்துக்கு பிரதமர் பாராட்டு

அம்பாலா கண்டோன்மென்ட் கேந்திரிய வித்யாலயாவின் 9-ம் வகுப்பு மாணவி இஷிடா, தேர்வுக்கு தயாராவோம் நிகழ்ச்சி குறித்து வரைந்துள்ள ஓவியத்தைப் பிரதமர் திரு நரேந்திர மோடி பாராட்டியுள்ளார். கேந்திரிய வித்யாலயா சங்கதன் வெளியிட்டுள்ள டுவிட்டருக்கு பதில் அளித்துள்ள பிரதமர் கூறியிருப்பதாவது; "நல்லது! தேர்வு நேரத்தில் மாணவர்களின் தினசரி வழக்கத்தை படங்கள் மூலம் சிறப்பாக வழங்குதல் பாராட்டுக்குரியது ."
2014 ரயில்வே மாநாட்டுக் குழுவின் “2014 -15, 2015 – 16 ஆண்டுகளுக்கான லாப பங்கு வீதம் மற்றும் இதர சம்பந்தப்பட்ட விஷயங்கள்” குறித்த முதலாவது அறிக்கை அடிப்படையில் அமைந்த பரிந்துரைகளை ஏற்பதற்கான தீர்மானம்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் குழு 2014 ரயில்வே மாநாட்டுக் குழுவின் “2014 -15, 2015 – 16 ஆண்டுகளுக்கான லாப பங்கு வீதம் மற்றும் இதர சம்பந்தப்பட்ட விஷயங்கள்” குறித்த முதலாவது அறிக்கை அடிப்படையில் அமைந்த பரிந்துரைகளை ஏற்பதற்கான தீர்மானத்தை நாடாளுமன்றத்தின் இரு அவைகளிளும் தாக்கல் செய்ய முடிவெடுத்தது. பொது வருவாய் லாப பங்கு வீதம் 2014 – 15க்கு 5 சதவீதம் 2015 – 16க்கு 4 சதவீதம் என நிர்ணயிக்கப்பட்டது. இது ரயில்வேகளில் பொது வருவாயில் இருந்து முதலீடு செய்யப்பட்ட மொத்த மூலதனத்திற்கும் (லாப ஈவு இல்லாத மூலதனம் நீங்கலாக) பொருந்தும். 2014 ரயில்வே மாநாட்டுக் குழுவின் முதலாவது அறிக்கையின் 5,6,9,11,12,13,14,15,16,17,18,19 பத்திகளில் அடங்கியுள்ள பரிந்துரைகளை ரயில்வே அமைச்சகம் அமல் படுத்துவதற்கு இந்த நடவடிக்கை வழி வகுக்கும்.
திரு.லால்ஜி தண்டன் மறைவுக்கு பிரதமர் இரங்கல்

மத்தியப்பிரதேச மாநிலத்தின் ஆளுனர் திரு.லால்ஜி தண்டன் மறைவுக்கு பிரதமர் திரு.நரேந்திர மோடி இன்று இரங்கல் தெரிவித்துள்ளார். திரு.நரேந்திர மோடி பகிர்ந்துள்ள டுவிட்டர் பதிவில், “அரசியல் அமைப்புச் சட்டம் தொடர்பான விவகாரங்களை நன்கறிந்தவர் திரு.தண்டன்” என்று தெரிவித்துள்ளார். “சமுதாயத்திற்கு அயராது உழைத்த திரு.லால்ஜி தண்டன், அவரது அரும்பணிகளுக்காக நினைவுகூரப்படுவார். சிறந்த நிர்வாகியாக விளங்கிய அவர், பொது நலத்திற்கு எப்பொழுதும் முக்கியத்துவம் அளித்தார். அவரது மறைவால் துயருற்றேன்” என்று பிரதமர் கூறியுள்ளார். முன்னாள் பிரதமர் மறைந்த அடல் பிஹாரி வாஜ்பாயுடனான திரு.தண்டனின் நீண்டகால நட்புறவையும் பிரதமர் நினைவு கூர்ந்தார்.
பார்சி புத்தாண்டு நவ்ரோஸ் பண்டிகை – பார்சி மக்களுக்குப் பிரதமர் வாழ்த்து.

பார்சி மக்களின் புத்தாண்டான நவ்ரோஸ் பண்டிகையை முன்னிட்டு பார்சி மக்களுக்கு பிரதமர் திரு. நரேந்திர மோடி வாழ்த்து தெரிவித்துள்ளார். “நவ்ரோஸ் வாழ்த்துகள்! பார்சி புத்தாண்டு வாழ்த்துகள். பல்வேறு துறைகளில் அடையாளத்தை உருவாக்கிய பார்சி சமூகத்தின் சிறப்பான பங்களிப்பை இந்தியா என்றுமே மதிக்கும். இந்தப் புத்தாண்டு உங்களுக்கு மகிழ்ச்சி, செழிப்பு மற்றும் நல்ல ஆரோக்கியத்தை அளிக்கட்டும் என்று நான் பிரார்த்திக்கிறேன்” என்று பிரதமர் தனது வாழ்த்துச் செய்தியில் கூறியுள்ளார்.
அறிவுசார் சொத்துரிமை விவகாரங்களில் இந்தியா மற்றும் கனடா இடையேயான புரிந்துணர்வு உடன்படிக்கைக்கு மத்திய அமைச்சரவை ஒப்புதல்

பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா-கனடா இடையேயான புரிந்துணர்வு உடன்படிக்கைக்கு செயல்பாட்டுக்கு பிந்தைய ஒப்புதல் அளிக்கப்பட்டது. அறிவுசார் சொத்து துறையில் இருதரப்பு ஒத்துழைப்பு நடவடிக்கையை ஏற்படுத்துவதற்காக பிப்ரவரி 23, 2018-ல் இந்த புரிந்துணர்வு உடன்படிக்கை கையெழுத்தானது. இந்தப் புரிந்துணர்வு உடன்படிக்கை, இரு நாடுகளிலும் புத்தாக்கம், படைப்பாற்றல் மற்றும் பொருளாதார வளர்ச்சியை ஊக்குவிப்பதை நோக்கமாகக் கொண்டது. இந்தப் புரிந்துணர்வு உடன்படிக்கை, விரிவான மற்றும் ஏற்றுக் கொள்ளக் கூடிய வழிமுறையைக் கொண்டது. இதன்மூலம், இரு நாடுகளும் சிறப்பான நடைமுறைகளை பரிமாறிக் கொள்ள முடியும். மேலும், அறிவுசார் சொத்துரிமைகள் குறித்த விழிப்புணர்வை ஏற்படுத்தவும், அறிவுசார் சொத்துரிமையை சிறப்பான முறையில் பாதுகாக்கவும், பயிற்சித் திட்டங்கள் மற்றும் தொழில்நுட்ப பரிமாற்றங்களில் ஒருங்கிணைந்து பணியாற்றுவதற்கு வழி ஏற்படும். இந்தப் புரிந்துணர்வு உடன்படிக்கையின்கீழ், கீழ்க்காணும் முன்னுரிமை முயற்சிகள் மேற்கொள்ளப்படும்: 1. இரு நாடுகளிலும் பொதுமக்கள், வர்த்தகங்கள் மற்றும் கல்வி நிறுவனங்களில் அறிவுசார் சொத்து குறித்த விழிப்புணர்வை எவ்வாறு ஏற்படுத்துவது என்பது குறித்த சிறந்த நடைமுறைகள், அனுபவங்கள் மற்றும் புலமையை பரிமாறிக் கொள்வது; 2. சிறப்புவாய்ந்த அறிவுசார் சொத்து துறைகளில் ஈடுபட்டுள்ள நபர்களுடன் கலந்துரையாடுவதற்காக வல்லுநர்களை பரிமாறிக் கொள்வது; 3. அறிவுசார் சொத்து விவகாரத்தில் சிறந்த நடைமுறைகள், அனுபவங்கள் மற்றும் புலமையை தொழில் துறை, பல்கலைக் கழகங்கள், ஆய்வு மற்றும் மேம்பாட்டு அமைப்புகள் மற்றும் சிறு, நடுத்தர நிறுவனங்களுடன் பரிமாறிக் கொள்வது மற்றும் பரவலாக்குவது. இதற்காக திட்டங்கள், பயிற்சிகள் மற்றும் நிகழ்ச்சிகளை, பங்கேற்பாளர்கள் தனியாகவோ அல்லது கூட்டாகவோ மேற்கொள்வது; 4. அறிவுசார் சொத்தை கையாள்வதற்கான வழிமுறைகள் மற்றும் அறிவுசார் சொத்தில் தகவல் முறைகள் மற்றும், புதிய மற்றும் ஏற்கனவே உள்ள ஆவணப்பதிவுகள், நவீனமயமாக்கல் திட்டங்கள் ஆகியவற்றை தன்னியக்கம் இல்லாமல் செயல்படுத்துவதில் ஒத்துழைப்பை ஏற்படுத்துவது; 5. பாரம்பரிய புலமையை எவ்வாறு பாதுகாப்பது என்பதை புரிந்துகொள்வதற்காக ஒத்துழைப்பு; தகவல் அடிப்படை தொடர்பான பாரம்பரிய புலமை உள்ளிட்ட சிறந்த நடைமுறைகளை பகிர்ந்துகொள்வது மற்றும் ஏற்கனவே உள்ள அறிவுசார் சொத்து முறையில் விழிப்புணர்வை ஏற்படுத்துவது; 6. உள்ளூர் அறிவுசார் சொத்து மற்றும் வர்த்தக சமூகத்தினருக்கு அறிவுசார் சொத்து தொடர்பான பயிற்சி அளிப்பதில் ஒத்துழைப்பு; 7. இந்தப் புரிந்துணர்வு உடன்படிக்கையின் வரையறைக்குள் பரஸ்பரம் முடிவுசெய்யும் மற்ற நடவடிக்கைகளில் ஒத்துழைப்பு.
குடியரசு மாளிகையில் நாளை விருந்தினர்கள் மாநாடு – பிரதமர் பங்கேற்க உள்ளார்

மஅரற்கும் திட் குடியரசு மாளிகையில் நாளை நடைபெற உள்ள விருந்தினர்கள் மாநாட்டில் பிரதமர் திரு நரேந்திர மோடி பங்கேற்க உள்ளார். இம்ப்ரின்ட் இந்தியாவின் சிற்றேடை வெளியீட்டு, அதன் முதல் நகலை குடியரசு தலைவரிடம் அளிப்பார். இம்ப்ரின்ட் இந்தியா என்பது இந்தியாவில் உள்ள பத்து முக்கிய துறைகள் சார்ந்த பிரிவுகளில் உள்ள பொறியியல் மற்றும் தொழில்நுட்ப சவால்களை முறியடிக்கும் வகையில் இந்திய தொழில்நுட்ப நிறுவனமும் இந்திய அறிவியல் நிறுவனமும் ஆய்வு செய்வதற்கான திட்டம் இது. தங்கம் Monetisation திட்டம், தங்கம் சவரன் ஒப்பந்த பத்திரம் திட்டம், தங்க நாணயம் மற்றும் Bullion திட்டம் ஆகிய தங்கம் சார்ந்த திட்டங்களை பிரதமர் தனது இல்லத்தில் துவக்கி வைப்பார். சொன்பட்டில் இந்திய தேசிய நெடுஞ்சாலை ஆணையத்தின் திட்டங்களுக்கான அடிக்கலை நாட்டிய பிறகு பொது கூட்டத்தில் பிரதமர் உரையாற்றுவார். க-•••••
பேராசிரியர் திரு. யஷ் பால் மரணம் குறித்து பிரதமர் இரங்கல்

இந்திய விஞ்ஞானியும் கல்வியாளருமான பேராசிரியர் திரு. யஷ் பால் மறைவு குறித்து பிரதமர் திரு. நரேந்திர மோடி இரங்கல் தெரிவித்தார். “பேராசிரியர் திரு. யஷ் பால் மறைவு குறித்து அறிந்து வுதனை அடைந்தேன். இந்திய கல்வித் துறையில் பெரும் பங்களிப்பை வழங்கிய மதிநுட்பம் வாய்ந்த விஞ்ஞானி மற்றும் கல்வியாளரை நாம் இழந்துவிட்டோம். குஜராத்தில் 2009ல் தேசிய அறிவியல் மாநாடு நடைபெற்ற போது உள்பட பல்வேறு சந்தர்ப்பங்களில் பேராசரியர் யஷ் பாலுடன் கலந்துரையாடியிருக்கிறேன்” என்று பிரதமர் குறிப்பிட்டுள்ளார். 2009ல் தேசிய குழந்தைகள் அறிவியல் மாநாடு நடைபெற்றபோது பேராசிரியர் யஷ் பாலுடன் தான் எடுத்துக் கொண்ட புகைப்படங்களையும் பிரதமர் வெளியிட்டார்.
ஆப்கானிஸ்தானில் நிகழ்ந்த நிலநடுக்கத்தில் உயிரிழந்தவர்களுக்கு பிரதமர் இரங்கல் தெரிவித்துள்ளார்

ஆப்கானிஸ்தானில் நிகழ்ந்த நிலநடுக்கத்தில் உயிரிழந்தவர்களுக்கு பிரதமர் திரு. நரேந்திர மோடி இரங்கல் தெரிவித்துள்ளார். இது குறித்து பிரதமர் வெளியிட்டுள்ள ட்விட்டர் பதிவில் கூறியிருப்பதாவது: “ஆப்கானிஸ்தானில் இன்று நிகழ்ந்த பயங்கர நிலநடுக்கம் பற்றிய செய்தி மிகுந்த வருத்தத்தை அளிக்கிறது. விலைமதிப்பற்ற உயிர் இழப்பிற்கு எனது ஆழ்ந்த இரங்கல். இந்த கடினமான தருணங்களில் ஆப்கானிஸ்தான் மக்களுக்கு இந்தியா துணை நிற்கும். முடிந்த அளவு அனைத்து பேரிடர் நிவாரண பொருட்களையும் விரைவில் வழங்க இந்தியா தயாராக உள்ளது” என்று கூறியுள்ளார்.
மக்கள் ஊரடங்கு ஒரு நீண்ட போரின் தொடக்கம் மட்டுமே: பிரதமர்

கொவிட்-19க்கு எதிரான நீண்ட போரில் இது ஒரு தொடக்கம் மட்டுமே என்றும், போக வேண்டிய பாதை மிக நீண்டது என்றும் பிரதமர் திரு. நரேந்திர மோடி சுட்டுரை பதிவுகளில் தெரிவித்துள்ளார். மனநிறைவு அடைய வேண்டாம் என்று மக்களை எச்சரித்த அவர், இதை வெற்றி என கருத வேண்டாம் எனவும், கொண்டாட வேண்டாம் எனவும் கேட்டுக்கொண்டார். “இன்று, தங்களால் முடியும் என்றும், தாங்கள் முடிவு செய்தால், பெரிய சவாலை ஒன்றிணைந்து எதிர்கொண்டு வெற்றி பெறுவோம் என்றும் நாட்டு மக்கள் காட்டியுள்ளார்கள்,” என அவர் மேலும் தெரிவித்தார். மத்திய அரசும், மாநில அரசும் அவ்வப்போது அறிவிக்கும் வழிமுறைகளைக் கடைபிடிக்க வேண்டும் என்று மக்களை அவர் கேட்டுக்கொண்டார். பொது முடக்கம் அறிவிக்கப்பட்டுள்ள மாவட்டங்களிலும், மாநிலங்களிலும் தங்களது வீடுகளை விட்டு வெளியே வர வேண்டாம் என மக்களை கேட்டுக்கொண்ட அவர், மற்ற பகுதிகளிலும் மிகவும் அவசியத் தேவை இல்லாமல் வீடுகளை விட்டு வெளியே வர வேண்டாம் எனக் கேட்டுக்கொண்டார்.
மியான்மரில் பகான் என்ற இடத்தில் நில நடுக்கத்தால் பாதிக்கப்பட்ட கோவில் கோபுரங்களை பாதிக்க புரிந்துணர்வு உடன்படிக்கைக்கு அமைச்சரவை ஒப்புதல்

மியான்மரில் பகான் என்ற இடத்தில் நில நடுக்கத்தால் பாதிக்கப்பட்ட கோவில் கோபுரங்களை பாதிக்க புரிந்துணர்வு உடன்படிக்கைக்கு பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில் ஒப்புதல் அளிக்கப்பட்டது. இந்த புரிந்துணர்வு உடன்படிக்கை, 2017 செப்டம்பர் 6-7 தேதிகளில் பிரதமர் திரு. நரேந்திர மோடி மியான்மரில் மேற்கொள்ள உள்ள சுற்றுப்பயணத்தின்போது கையெழுத்திடப்பட உள்ளது. இந்த திட்டப்பணிகள் அமல்படுத்தப்படுவதன் மூலம் இந்தியாவிற்கும் மியான்மருக்கும் இடையே கலாசாரம் மற்றும் சமய ரீதியான உறவுகளை மேலும் பலப்படுத்த உதவும். மேலும், இதில் மத ரீதியான மற்றும் சுற்றுலா ரீதியான முக்கியத்துவம் இருப்பதால் இந்திய மற்றும் மியான்மர் மக்களிடையே நல்லெண்ணத்தை உருவாக்கவும் உதவும். மியான்மருடன் வளர்ச்சிக்கான கூட்டாண்மையை மேம்படுத்தவும் இந்த திட்டப்பணிகள் பங்களிக்கும். பகான் நகரம், மியான்மரில் சுற்றுலா பயணிகளை கவர்ந்திழுக்கும் முன்னணி நகரங்களில் ஒன்றாகும். இங்குள்ள நினைவிடங்களை மீட்பது மற்றும் பாதுகாப்பதில் இந்தியாவின் திறனை மியான்மர் மக்கள் மட்டுமின்றி சர்வதேச சுற்றுலா பயணிகளிடமும் வெளிப்படுத்துவதற்கு நல்ல வாய்ப்பினை அளிக்கும்.
பிரதமர் அவரது அறிவியல், தொழில்நுட்பம் மற்றும் புதிய கண்டுபிடிப்புக்கான ஆலோசனைக்குழு உறுப்பினர்களுடன் கலந்துரையாடினார்

பிரதமர் திரு நரேந்திர மோடி அவரது அறிவியல், தொழில்நுட்பம் மற்றும் புதிய கண்டுபிடிப்புக்கான ஆலோசனைக்குழு உறுப்பினர்களை இன்று சந்தித்துக் கலந்துரையாடினார். இந்தக் குழு அறிவியல், தொழில்நுட்பம், புதுமைக் கண்டுபிடிப்பு, இவை தொடர்பான பிரதமரின் தொலைநோக்குப் பார்வைக்கான அமலாக்கத்தை கண்காணித்து ஆலோசனை கூறுகிறது. புதிய கண்டுபிடிப்புகளை அதிகரிப்பதற்கும் அறிவியல் மற்றும் தொழில்நுட்பத்தின் முக்கிய துறைகளில் ஆராய்ச்சிக்கும் மேற்கொள்ளப்படும் பல்வேறு நடவடிக்கைகளைக் குழுவின் உறுப்பினர்கள் பிரதமருக்கு எடுத்துரைத்தனர். அறிவியல், தொழில்நுட்பம், புதிய கண்டுபிடிப்புகளின் பயன்கள், சாமானிய மக்களையும் சென்றடைய வேண்டும், என்றும் அவர்களின் அன்றாடப் பிரச்சனைகளுக்குத் தீர்வு காணவேண்டும் இந்திய மக்களின் வாழ்க்கை எளிதாக இருப்பதற்கு வசதி செய்ய வேண்டும் என்றும் பிரதமர் வலியுறுத்தினார். இந்நிலையில், கல்வி நிறுவனங்களுக்கும், ஆராய்ச்சி மற்றும் மேம்பாட்டு சோதனைக் கூடங்களுக்கும், தொழில்துறைக்கும், அரசின் பல்வேறு துறைகளுக்கும் இடையே வலுவான தொடர்புகளை உருவாக்கக் குழு உறுப்பினர்கள் பாடுபடவேண்டும் என்றும் அவர் வலியுறுத்தினார். கல்வி நிறுவனங்களுக்கும், ஆராய்ச்சி நிறுவனங்களுக்கும் இடையே உள்ள தடைகளைத் தகர்ப்பது அவசியம் என்றும் அவர் தெரிவித்தார் . பள்ளிக் குழந்தைகளிடம் உள்ள அறிவியல் திறனைக் கண்டறிந்து வளர்ப்பதற்கும், அவர்களை மாவட்ட மற்றும் மண்டல நிலையில் உள்ள அடல் டிங்கரிங் சோதனைக் கூடங்களுடன் இணைப்பதற்குப் பொருத்தமான அமைப்புகளையும், நடைமுறைகளையும் உருவாக்க வேண்டும் என்று பிரதமர் கேட்டுக் கொண்டார். இந்நிலையில், விவசாய வருமானத்தை அதிகரித்தல், ரத்தசோகை போன்ற நாள்பட்ட மற்றும் மரபு வழி நோய்களுக்குத் தீர்வு காணுதல், கழிவுப் பொருள் நிர்வாகம், சைபர் பாதுகாப்பு போன்ற ஆராய்ச்சிக்குரிய முன்னுரிமைத் துறைகள் பற்றி பிரதமர் குறிப்பிட்டார். பிரதமரின் முதன்மை அறிவியல் ஆலோசகர், பேராசிரியர் கே. விஜயராகவன் , குழுவின் உறுப்பினர்கள், மத்திய அரசின் மூத்த அதிகாரிகள், இந்தக் கூட்டத்தில் கலந்து கொண்டனர். வி.கீ./எஸ்.எம்.பி./கீதா
பிரதமர் இரு நாட்டு பயணம் – அயர்லாந்து மற்றும் அமெரிக்கா செல்கிறார்

பிரதமர் திரு நரேந்திர மோடி நாளை அதிகாலை இரு நாடு பயணம் மேற்கொள்ள உள்ளார். (செப்டம்பர் 23, 2015) அயர்லாந்தின் தலைநகர் டப்ளின் செல்லும் பிரதமர் மோடி அங்கு அயர்லாந்து பிரதமர் திரு. என்டா கென்னியுடன் பேச்சுவார்த்தை நடத்த உள்ளார். அதன் பின் நியூயார்க் நகரத்திற்கு புறப்படும் முன்பு, அயர்லாந்தில் உள்ள இந்திய வம்சாவளியினருடன் கலந்துரையாட உள்ளார். நியூயார்க் நகரத்திற்கு பிரதமர் நாளை மாலை சென்று அடைவார். (உள்நாட்டு நேரம்) ••••••
ஜாலியன் வாலாபாக் படுகொலையில் உயிர்நீத்த தியாகிகளுக்கு பிரதமர் மரியாதை

ஜாலியன் வாலாபாக் படுகொலையில் உயிர்நீத்த தியாகிகளுக்கு பிரதமர் திரு. நரேந்திர மோடி மரியாதை செலுத்தியுள்ளார். “இன்று, மிகவும் கொடூரமான ஜாலியன் வாலாபாக் படுகொலையின் நூற்றாண்டு தினத்தை நாம் அனுசரிக்கும் வேளையில், அந்த துயரமான நாளில் தங்களது இன்னுயிரை ஈந்த அனைத்து தியாகிகளுக்கும் இந்தியா தனது மரியாதையை செலுத்துகிறது. அவர்களது வீரத்தையும், தியாகத்தையும் ஒருபோதும் மறக்க முடியாது. அவர்களை பெருமைப்படுத்தும் விதமாக அவர்கள் காண விரும்பிய இந்தியாவை உருவாக்க மேலும் அயராது பாடுபட அவர்களது நினைவுகள் நம்மை ஊக்குவக்கும்”.
காபூலில் உள்ள கார்டே பர்வான் குருத்வாரா மீது நடத்தப்பட்ட கோழைத்தனமான தாக்குதலுக்கு பிரதமர் கண்டனம்

ஆப்கானிஸ்தானின் காபூலில் உள்ள கார்டே பர்வான் குருத்வாரா மீது நடத்தப்பட்ட கோழைத்தனமான பயங்கரவாத தாக்குதலுக்கு பிரதமர் திரு நரேந்திர மோடி கண்டனம் தெரிவித்துள்ளார். பக்தர்களின் பாதுகாப்பு மற்றும் நலனுக்காகவும் அவர் பிரார்த்தனை செய்துள்ளார். பிரதமர் வெளியிட்டுள்ள டுவிட்டர் பதிவில் செய்துள்ளார்; "காபூலில் உள்ள கார்டே பர்வான் குருத்வாரா மீது நடத்தப்பட்ட கோழைத்தனமான பயங்கரவாதத் தாக்குதலால் அதிர்ச்சியடைந்தேன். இந்த காட்டுமிராண்டித்தனமான தாக்குதலை நான் கண்டிக்கிறேன், மேலும் பக்தர்களின் பாதுகாப்பு மற்றும் நல்வாழ்வுக்காக பிரார்த்திக்கிறேன்."
200 கோடி தடுப்பூசி டோஸ்கள் என்ற எண்ணிக்கை கடந்ததற்கு நாட்டு மக்களுக்கு பிரதமர் வாழ்த்து

அறிவியல் மீது அபாரமான நம்பிக்கை கொண்டிருந்து, 200 கோடி கொவிட்-19 தடுப்பூசி டோஸ்கள் என்ற சிறப்பு எண்ணிக்கை கடந்ததற்கு பிரதமர் திரு நரேந்திர மோடி நாட்டு மக்களைப் பாராட்டியுள்ளார். இந்தத் திட்டத்தில் மருத்துவர்கள், செவிலியர்கள், முன்கள பணியாளர்கள், விஞ்ஞானிகள், கண்டுபிடிப்பாளர்கள், தொழில்முனைவோர் ஆகியோரின் உணர்வையும், அர்ப்பணிப்பையும் அவர் பாராட்டினார். மத்திய சுகாதார அமைச்சர் திரு மன்சுக் மாண்டவியாவின் அறிவிப்புக்கு ட்விட்டர் பதிவில் பதிலளித்த பிரதமர் கூறியதாவது: “இந்தியா மீண்டும் வரலாறு படைத்துள்ளது! 200 கோடி தடுப்பூசி டோஸ்கள் என்ற சிறப்பு எண்ணிக்கை கடந்ததற்கு இந்தியர்கள் அனைவருக்கும் வாழ்த்துகள். இந்தியாவின் தடுப்பூசித் திட்டத்தை அளவிலும், வேகத்திலும் இணையற்றதாக மாற்ற பங்களித்தவர்களால் பெருமிதம் கொள்கிறேன். கொவிட்-19 தொற்றுக்கு எதிரான சர்வதேச போராட்டத்தை இது வலுப்படுத்தியுள்ளது. தடுப்பூசி செலுத்தும் திட்டம் முழுவதும், அறிவியலின் மீது இந்திய மக்கள் அபாரமான நம்பிக்கையை வெளிப்படுத்தினார்கள். பாதுகாப்பான பூமியை உறுதி செய்வதற்கு நமது மருத்துவர்கள், செவிலியர்கள், முன்ள பணியாளர்கள், விஞ்ஞானிகள், கண்டுபிடிப்பாளர்கள், தொழில்முனைவோர் முக்கிய பங்காற்றினார்கள். அவர்களது உணர்வையும், அர்ப்பணிப்பையும் பாராட்டுகிறேன்.”
சீனாவின் மத்திய இராணுவ ஆணையத்தின் துணை தலைவர் ஜெனரல் பான் சந்க்லாங் பிரதமருடன் சந்திப்பு

சீனாவின் மத்திய இராணுவ ஆணையத்தின் துணை தலைவர் ஜெனரல் பான் சந்க்லாங் பிரதமர் திரு நரேந்திர மோடியை இன்று சந்தித்தார். இந்தியா சீனா இடையே வளர்ந்து வரும் இராணுவ உறவு குறித்து ஜெனரல் பான் சந்க்லாங் பிரதமரிடம் விவரித்தார். இரு நாட்டுக்கும் இடையேயான உருவை மேம்படுத்த, எல்லை பகுதியில் நம்பகத்தன்மை அதிகரிப்பது, அமைதி காப்பது ஆகியவை மிகவும் முக்கியம் என்று பிரதமர் திரு நரேந்திர மோடி கூறியுள்ளார். இந்தியா சீனா இடையே இராணுவ ஒத்துழைப்பை வலுப்படுத்த எடுத்து வரும் நடவடிக்கைகளை பிரதமர் வரவேற்று உள்ளார். இந்தியாவில் 2016 ம் ஆண்டு நடைபெற உள்ள சர்வதேச கப்பல் அணி அனுவகுப்பு சீராய்வுவில் சீன கப்பல் படை பங்கேற்க உள்ளதையும் பிரதமர் வரவேற்று உள்ளார்.